b"\n_START_ARTICLE_\nAustraliere\n_START_PARAGRAPH_\nAustraliere (i folkemunde kendt som aussies) er folk, der associeres med Australien, deler en f\xc3\xa6lles historie, kultur og sprog (australsk engelsk). Nutidens australiere er statsborgere i Commonwealth Australien, der styres af australsk nationalitetslov._NEWLINE_Majoriteten af australierne stammer fra folk p\xc3\xa5 De Britiske \xc3\x98er. Kolonien New South Wales blev etableret af Kongeriget Storbritannien i 1788 med ankomsten af den f\xc3\xb8rste fl\xc3\xa5de. Fem andre kolonier blev etableret i begyndelsen af 1800-tallet, disse udg\xc3\xb8r i dag de seks nuv\xc3\xa6rende australske delstater. Mange tidlige bos\xc3\xa6ttelser var straffekolonier og de transporterede straffefanger (og senere ogs\xc3\xa5 ikke-straffefanger) udgjorde en betydelig andel af befolkningen i de fleste kolonier. Stor-skala immigration begyndte f\xc3\xb8rst i 1850'erne, efterfulgt af en r\xc3\xa6kke guldfebre. Yderligere immigrationsb\xc3\xb8lger opstod efter 1. verdenskrig og 2. verdenskrig, hvor der i begyndelsen af 2. verdenskrig kom mange migranter fra Sydeuropa og \xc3\x98steuropa, Mellem\xc3\xb8sten, Sydasien og \xc3\x98stasien og Stillehavs\xc3\xb8erne. Optil den britiske kolonisering, var Australien beboet af aboriginere \xe2\x80\x93 australske aboriginere, tasmanske aboriginere og Torres Strait \xc3\x98-folket et melanesisk folk. En mindre procentdel af nutidens australiere er efterkommere af disse folk._NEWLINE_Udviklingen af en separat australsk indentitet og national karakter linkes oftest til perioden omkring 1. verdenskrig, som gav en stigning i konceptet anzac spirit. Eurekaopstanden i 1854 og forskellige begivenheder under 2. verdenskrig, mest notabel er Kokoda Track campaign, der ogs\xc3\xa5 ofte n\xc3\xa6vnes i forbindelse med australsk identitet. Tiltrods for dette s\xc3\xa5 blev australsk kultur dannet flere \xc3\xa5rtier f\xc3\xb8r F\xc3\xb8derationen Australien. Australsk litteratur kendes fx fra bushdigte i kolonitiden, og sportshold der samlet repr\xc3\xa6senterer Australien kendes siden 1870'erne. Pg.a. mange f\xc3\xa6lles lingvistiske, historiske, kulturelle og geografiske karakteristika har australiere ofte identificeret dem t\xc3\xa6t med newzeal\xc3\xa6ndere og andre engelsk talende nationer."